અા ઉપરાંત નડિયાદ કપડવંજ રોડ પર મુવાડાના પાટિયા પાસેથી પૂરઝડપે પસાર થઈ રહેલ કારે રિક્ષાને અડફેટે લેતાં રિક્ષાચાલક વિપુલભાઈ ડાભીનું ગંભીર ઈજા થવાથી મોત થયું હતું. જ્યારે મહુધા રોડ પરથી પસાર થઈ રહેલા બાઈકની બ્રેક ફેઈલ થતાં સર્જાયેલા અકસ્માતમાં બાઈક પર જઈ રહેલ દંપતી પૈકી પત્નીનું નીચે પટકાતાં મોત થયું હતું. અાણંદમાં બોરસદ નજીક ટ્રકે એક્ટિવાને અડફેટે લેતાં નીરુબહેન નામની મહિલાનું મોત થયું હતું જ્યારે ભાલેજ ચોકડી પાસે કારની અડફેટે અાવી જતાં બાબુભાઈ કાળુભાઈ ભોઈનું મોત થયું હતું. અા ઉપરાંત જાંબુઘોડા વિશ્રામગૃહ પાસે ટેમ્પો પલટી ખાઈ જતાં વાઘસિંહ નાથુસિંહ બારિયાનું મોત થયું હતું જ્યારે ચાર વ્યક્તિને ગંભીર ઈજા પહોંચી હતી. પોલીસે અા અંગે અકસ્માતના ગુના દાખલ કર્યા છે.